**Tiriltunge** (*Lotus corniculatus*) er en flerårig urt i erteblomstfamilien. Den er kommuneblomst i Fredrikstad kommune og tidligere Vågsøy kommune.

Tiriltunga har en nedliggende til oppstigende vekstform, og blir 5–20 cm høy, men stengelen kan bli 50 cm lang hvis den blir holdt oppe av andre vekster. Bladene er spredte og trekoblete, og har en eggformet utseende med en spiss tupp. Begge sider er glatte med en gressgrønn farge.

Nærbilde av tiriltunge, sent i juni, Oslo.
Blomstene har en gul farge, men som regel med et anstrøk av oransje eller rødt. De 3-7 blomstene er samlet sammen i skjermer på hodet av stengelen. Tiriltunga blomstrer fra juni til august. Etter bestøvning og avblomstring vokser fruktlegemene ut. Disse kalles belger, og det er i de frøene sitter. Belgene er i begynnelsen grønne, men går over til en mer rødlig tone og er brune når frøene er helt modne. Belgene spretter fra hverandre og vrir seg slik at frøene spretter langt bort. Belgen som er igjen har vridd seg rundt sin egen akse og ser ut som noen antilopehorn. Det er mest sannsynlig at tiriltunga har fått sitt vitenskapelige navn på grunn av hornene. *Corniculatus* betyr små horn.

Tiriltunga lever i symbiose med en bestemt bakterieart, *Rhizobium leguminosarum*, som vokser i ertestore knoller på rotsystemet. Denne bakterien har evnen til å binde opp nitrogen fra lufta, og nitrogenet er til nytte for tiriltunga. Til gjengjeld får bakterien vann og mineralnæring.

Arten hører hjemme i Europa, Nord-Afrika og i tempererte områder i Asia. I Norge er den vanlig til Troms, men sjelden nordenfor. Tiriltunga vokser fortrinnsvis i næringsfattig jord, på solåpne lokaliteter som heier, veikanter, skrenter og enger.

Tiriltunga har hatt flere bruksmål i gamle tider. Blant annet i folkemedisinen ble tiriltunga tørket og enten lagt på brennevin eller brukt i te, denne brennevinen og teen ble brukt som magemedisin. Rota har blitt brukt som et blodrensende middel. Dessuten ble tiriltunga lagt rundt jurene på kyrne for det var bra mot jurbetennelse. Planten skal også gi en meget pen gul farge ved farging av garn.

Referanser
----------

1. ↑  Norges planter bind 2, s. 90-91
2. 1 2  Villblomster - markens blomster i bilder og tekst
3. ↑  Norges planter bind 2, s. 91

Eksterne lenker
---------------

* (en) *Tiriltunge* – oversikt og omtale av artene i WORMS-databasen Rediger på Wikidata

* (en) *Tiriltunge* i Encyclopedia of Life Rediger på Wikidata

* (en) *Tiriltunge* i Global Biodiversity Information Facility Rediger på Wikidata

* (no) *Tiriltunge* hos Artsdatabanken Rediger på Wikidata

* (sv) *Tiriltunge* hos Dyntaxa Rediger på Wikidata

* (en) *Tiriltunge* hos ITIS Rediger på Wikidata

* (en) *Tiriltunge* hos NCBI Rediger på Wikidata

* (en) *Tiriltunge* hos The International Plant Names Index Rediger på Wikidata

* (en) *Tiriltunge* hos Tropicos Rediger på Wikidata

* (en) *Kategori:Lotus corniculatus* – bilder, video eller lyd på Wikimedia Commons Rediger på Wikidata

* (en) *Lotus corniculatus* – galleri av bilder, video eller lyd på Wikimedia Commons Rediger på Wikidata
* Høgskulen i Volda

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Encyclopædia Britannica
 |